Daily Trading Strategy(บ่าย) – บล.ธนชาต
 บล.ธนชาต ระบุในบทวิเคราะห์บ่ายนี้
9 เม.ย. 2558

กลุ่มธนาคารมีแนวโน้มเป็น “กลุ่มนำ” ระยะสัปดาห์
ดัชนี SET อยู่ที่ 1,546.20 จุด +1.34 จุด +0.09% ปริมาณซื้อขาย 12,567 ลบ.
แนวรับ : 1,540 แนวต้าน : 1,555
 
สรุปทิศทางและแนวโน้มตลาด
Sideways…ถูกกดดันจากหุ้นกลุ่มพลังงาน: SET เคลื่อนไหวในกรอบแคบ ด้วยปริมาณการซื้อขายเบาบาง เนื่องจาก 1) หุ้นกลุ่มพลังงานกดดันตลาด หลังราคาน้ำมันปรับลดลงแรงเมื่อคืนที่ผ่านมา 2) นักลงทุนส่วนใหญ่ชะลอการลงทุนเนื่องจากใกล้ช่วยหลุดยาว ประเมินกรอบเคลื่อยไหวระยะสั้นที่ 1,535-1,550 จุด
“ซื้อ” KBANK KTB ขณะที่ “เก็งกำไร” กลุ่ม Leasing: หุ้นกลุ่มธนาคารมีแนวโน้มแข็งแกร่งกว่าตลาดโดยรวม (ดู SET Bank เทียบกับ SET ในกราฟด้านล่าง) ทำให้เราแนะนำ “ซื้อ” KBANK (พื้นฐาน 265 ขณะที่ระยะสั้น 236/244) ที่คาดการณ์ผลการดำเนินงาน 1Q15 มีแนวโน้มออกมาดี และสินเชื่อเติบโต 2% ในช่วง 2 เดือนแรกสูงสุดในบรรดาธนาคารพาณิชย์ไทย รวมไปถึง KTB ที่มี Valuation ต่ำที่สุดในธนาคารพาณิชย์ขนาดใหญ่ 7-8x ในปี 2015-16 และให้ปันผลสูงอันดับต้นๆ 4.7-5.5% ขณะทีทางเทคนิคทะลุ 23.5/23.7 มีจังหวะปรับสูงขึ้นต่อไปที่ 24.50 ระยะสัปดาห์ พร้อมรับเงินปันผล XD วันที่ 21 เม.ย.อีก 0.90 บาท
 
หุ้นที่น่าสนใจทางเทคนิค
THCOM “ซื้อ” แกว่งตัวขึ้นทะลุผ่านเส้น Downtrend Line กลับมายืนเหนือเส้นค่าเฉลี่ยระยะ 1 เดือน พร้อมปริมาณการซื้อขายสนับสนุน เป็นจังหวะซื้อเก็งกำไร มีแนวต้านแรกบริเวณแนวเส้นค่าเฉลี่ย 3 เดือนที่  36.50  บาท และเป้าหมายถัดไปที่ 38.00 บาท
DRT “ซื้อ” ราคาหุ้นดีดตัวขึ้นผ่านกรอบ Sideways ระยะเดือน พร้อมปริมาณการซื้อขายที่เพิ่มสูงขึ้นในจังหวะดีดตัว มีจังหวะเก็งกำไรตาม แนวต้านแรกบริเวณ 5.25 บาท และถัดไปที่ 5.50 บาท
TWZ “ซื้อ” ราคาหุ้นดีดตัวขึ้นอีกครั้งหลังพักตัวด้วยปริมาณการซื้อขายโดดเด่น เครื่องมือ DI+ วกกลับขึ้นมาตัด DI- ขึ้น เป็นจังหวะซื้อเก็งกำไร มีแนวต้านแรกบริเวณ 0.43 บาทและเป้าหมายระยะกลางที่ 0.47 บาท
TGPRO “ซื้อ” ฟื้นตัวขึ้นอีกครั้งหลังพักตัว สอดคล้องกับเครื่องมือ MACD ตัด 0 ชี้พุ่งขึ้น เป็นจังหวะเก็งกำไรต่อเนื่อง มีแนวต้านแรกที่บริเวณ 0.45 บาท ถัดไปที่ 0.48 บาท
 
TTCL แนวโน้มขึ้น ราคาเปิดช่องว่างขึ้นเล็กน้อยทะลุผ่าน 27.25 บาท เป็นจังหวะซื้อเก็งกำไรตามแนวโน้มขาขึ้น คาดว่าจะขึ้นระยะสั้น มีเป้าหมายทดสอบแนวต้านถัดไปที่ 28.50 บาท เป็นจุดขายทำกำไร
TMB สัญญาณฟื้นตัว ราคาฟื้นตัวด้วยรูปแบบ Double Bottom ทะลุผ่าน 3.06 บาทได้ จังหวะซื้อเป็นสัญญาณยืนยันแนวโน้มขึ้นระยะสั้น คาดว่าจะมีโอกาสขึ้นไปทดสอบแนวต้านถัดไปที่ 3.20 บาท เป็นจุดขายทำกำไร
 
 
Futures     แนวรับ          แนวต้าน
SET50       1,015           1,030
                1,005           1,040
Gold        18,400          18,800
               18,100          19,000
Oil            1,830           1,900
                1,780           1,950